prvý kanadský astronaut Marc Garneau
**Astronauti Kanady** sú členovia oddielu astronautov Kanadskej vesmírnej agentúry (angl. Canadian Space Agency, CSA), resp. do roku 1989 Národnej výskumnej rady (angl. National Research Council, NRC).

Prví astronauti
---------------

Po podpísaní dohody americkej a kanadskej vlády o letoch Kanaďanov v amerických raketoplánoch začala kanadská Národná výskumná rada výber kandidátov pre kozmické lety. V decembri 1983 boli oznámené mená šiestich finalistov. Boli to Roberta Bondarová, Marc Garneau, Steven MacLean, Kenneth Money, Robert Thirsk a Bjarni Tryggvason. Všetci vo februári 1984 začali prípravu v Johnsonovom kozmickom stredisku v Houstone. Prvým Kanaďanom v kozme sa stal Garneau v októbri 1984 (let STS-41-G). Po založení Kanadskej vesmírnej agentúry roku 1989 do nej prešli aj kanadskí astronauti.

90. roky
--------

Po dlhšej prestávke boli lety Kanaďanov obnovené až roku 1992 letom STS-42 Roberty Bondarovej. Toho roku bol oddiel rozšírený o štyroch nových členov - Christophera Hadfielda, Juliu Payetteovú, Dafydda Williamsa a Michaela Mackaya (náhradník za pôvodne určeného Roberta Stewarta, ktorý odišiel z osobných dôvodov týždeň po ohlásení výsledkov výberu). Počas deväťdesiatych rokov sa Kanaďania v posádkach raketoplánov objavovali každoročne, ale po roku 2001 prišla päťročná pauza. Po prestávke prebehli lety v septembri 2006 (Steven MacLean v STS-115) a auguste 2007 (Dafydd Williams v STS-118).

Súčasnosť
---------

Časom kanadskí astronauti zostarli, roku 2008 mala najmladšia z nich - Julie Payetteová - 45 rokov. Preto sa vedenie Kanadskej vesmírnej agentúry a nadriadeného ministerstva priemyslu rozhodlo prijať do oddielu dvoch nových členov. 22. mája 2008 bol oznámený začiatok nového náboru, prihlásilo sa 5351 kandidátov. V máji 2009 sa šťastnými finalistami stali Jeremy Hansen a David Saint-Jacques. Výcvik v Houstone sa začal v auguste 2009.

Prehľad astronautov Kanady
--------------------------

Astronauti Kanady| Meno | V oddieli od | Oddiel | Lety | Celkom vo vesmíre | Odchod z oddielu |
| --- | --- | --- | --- | --- | --- |
| Roberta Lynn Bondarová | decembra 1983 | NRC, od 1989 CSA | STS-42, 1992 | 8d 1h 15m | 4. septembra 1992 |
| Marc Joseph Jean-Pierre Garneau | decembra 1983 | NRC, od 1989 CSA | STS-41-G, 1984 STS-77, 1996 STS-97/ISS, 2000 | 29d 2h 0m | februára 2001 |
| Steven Glenwood MacLean | decembra 1983 | NRC, od 1989 CSA | STS-52, 1992STS-115/ISS, 1996 | 21d 16h 3m | 2007/8 |
| Kenneth Eric Money | decembra 1983 | NRC, od 1989 CSA | neletel |  | júla 1992 |
| Robert Brent Thirsk | decembra 1983 | NRC, od 1989 CSA | STS-78, 1996Sojuz TMA-15/ISS, 2009 | 204d 18h 29m | aktívny |
| Bjarni Valdimar Tryggvason | decembra 19832004 (po druhýkrát) | NRC, od 1989 CSA | STS-85, 1997 | 11d 20h 27m | 2001júna 2008 (po druhýkrát) |
| Christopher Austin Hadfield | júna 1992 | CSA | STS-74/Mir, 1995STS-100/ISS, 2001 | 20d 2h 1m | aktívny |
| Julie Payetteová | júna 1992 | CSA | STS-96/ISS, 1999 | 9d 19h 13m | aktívna |
| Dafydd Rhys Williams | júna 1992 | CSA | STS-90, 1998STS-118/ISS, 2007 | 28d 15h 46m | 1. marca 2008 |
| Michael John Mackay | júna 1992 | CSA | neletel |  | 1995 |
| Jeremy Hansen | 13. mája 2009 | CSA | neletel |  | aktívny |
| David Saint-Jacques | 13. mája 2009 | CSA | neletel |  | aktívny |

Referencie
----------


|  |  |
| --- | --- |
| Portal | Kozmonautický portál |

*Tento článok je čiastočný alebo úplný preklad článku Astronauti Kanady na českej Wikipédii.*

1. ↑  CSA Media Relations Office. *Two New Canadian Astronauts* [online]. Ottawa: Canadian Space Agency, 2009-05-13, [cit. 2009-05-20]. gc.ca/eng/media/news\_releases/2009/0513.asp Dostupné online. (po anglicky)
2. ↑   *National Astronaut Recruitment Campaign. Timeline of process* [online]. Canadian Space Agency, rev. 2008-09-28, [cit. 2009-01-24]. Dostupné online. Archivované 2008-12-06 z originálu. (po anglicky)

Externé zdroje
--------------

* IVANOV, Ivan, a kol. *Космическая энциклопедия ASTROnote* [online]. Moskva: [cit. 2009-01-24]. Kapitola Канада. Dostupné online. (po rusky)
* *Canadian Space Agency* [online]. [Cit. 2009-01-24]. Kapitola Canadian Astronauts. Dostupné online. (po anglicky)